CELEX: 62013CA0179
Language: lt
Date: 2015-01-15 00:00:00
Title: Byla C-179/13: 2015 m. sausio 15 d. Teisingumo Teismo (penktoji kolegija) sprendimas byloje (Centrale Raad van Beroep (Nyderlandai) prašymas priimti prejudicinį sprendimą) Raad van bestuur van de Sociale verzekeringsbank/L.F. Evans (Prašymas priimti prejudicinį sprendimą – Darbuotojui taikytinų socialinės apsaugos srities teisės aktų nustatymas – Reglamentas (EEB) Nr. 1408/71 – Taikymas – Valstybės narės piliečio darbas trečiosios valstybės konsulate, esančiame kitoje valstybėje narėje nei ta, kurios teritorijoje jis gyvena – Vienos konvencija dėl konsulinių santykių – 71 straipsnio 2 dalis – Nacionalinės teisės aktai, numatantys nuolatiniams gyventojams lengvatas, privilegijas ir imunitetus)

2.3.2015   
            
            
               LT
            
            
               Europos Sąjungos oficialusis leidinys
            
            
               C 73/4
            
         
      2015 m. sausio 15 d. Teisingumo Teismo (penktoji kolegija) sprendimas byloje (Centrale Raad van Beroep (Nyderlandai) prašymas priimti prejudicinį sprendimą) Raad van bestuur van de Sociale verzekeringsbank/L.F. Evans
      
      (Byla C-179/13) (1)
      
      (Prašymas priimti prejudicinį sprendimą - Darbuotojui taikytinų socialinės apsaugos srities teisės aktų nustatymas - Reglamentas (EEB) Nr. 1408/71 - Taikymas - Valstybės narės piliečio darbas trečiosios valstybės konsulate, esančiame kitoje valstybėje narėje nei ta, kurios teritorijoje jis gyvena - Vienos konvencija dėl konsulinių santykių - 71 straipsnio 2 dalis - Nacionalinės teisės aktai, numatantys nuolatiniams gyventojams lengvatas, privilegijas ir imunitetus)
      (2015/C 073/05)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      Centrale Raad van Beroep
      
         Šalys pagrindinėje byloje
      
      
         Ieškovė: Raad van bestuur van de Sociale verzekeringsbank
      
      
         Atsakovė: L.F. Evans
      
      
         Rezoliucinė dalis
      
      1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97 ir iš dalies pakeisto 2006 m. gruodžio 18 d. Europos Parlamento ir Tarybos reglamentu (EB) Nr. 1992/2006, 2 straipsnis, nagrinėjamas kartu su šio reglamento 16 straipsniu, turi būti aiškinamas taip, kad laikotarpiu, kai valstybės narės pilietis dirbo trečiosios valstybės konsulinėje įstaigoje, esančioje valstybėje narėje, kurios pilietybės jis neturi, tačiau kurioje nuolat gyvena, šiam piliečiui netaikomi valstybės narės teisės aktai, kaip tai suprantama pagal šią nuostatą, jeigu pagal valstybės narės, kurioje jis gyvena, teisės aktus, priimtus taikant 1963 m. balandžio 24 d. Vienoje sudarytos Vienos konvencijos dėl konsulinių santykių 71 straipsnio 2 dalį, minėtas pilietis nepriklauso nacionalinės socialinės apsaugos sistemai.
      
         (1)  OL C 189, 2013 6 29.